Rodila se je v družini Jožefa Staniča, kmeta, cerkvenega oskrbnika in znanega ljudskega živinozdravnika v Gornjem Polju pri Anhovem. Dva razreda ljudske šole je obiskovala v rojstnem kraju, kjer je učitelj Hinko Klavora spoznal njeno nadarjenost. Šolanje je zaradi 1. svetovne vojne prekinila in bila v bojih, ki so potekali na soški fronti tudi ranjena ter ostala invalid. Po vojni je v letih 192571926 obiskovala Zavod šolskih sester v Tomaju in končala gospodinjsko šolo. Okoli leta 1927 se je v Anhovem zaposlila kot poštna uradnica in se leta 1932 poročila. Med 2. svetovno vojno je sodelovala z Osvobodilno fronto ter doživela fašistično nasilje.